R O M Â N I A 
JUDEŢUL  PRAHOVA
ORAŞUL BOLDEŞTI - SCĂENI 
CONSILIUL  LOCAL
Nr.17004/19.09.2023
                                            
A  V  I  Z
- asupra proiectului de hotărâre privind acordarea unui mandat special domnului viceprimar Dincă Florin-Ionuţ pentru a vota în cadrul Adunării Generale a Asociaţiei de Dezvoltare Intercomunitară „Parteneriatul pentru Managementul Deşeurilor - Prahova” împotriva rezilierii Contractului de delegare prin concesiune a gestiunii activităţii de colectare, transport şi transfer a deşeurilor municipale în zonele : 2 Boldeşti-Scăeni şi 6 Valea Doftanei, nr. 1792/E13029 din 13.09.2016  

Subsemnata Tudor Florina Neli, secretar general al oraşului Boldeşti-Scăeni, analizând Proiectul de hotărâre privind acordarea unui mandat special domnului viceprimar Dincă Florin-Ionuţ pentru a vota în cadrul Adunării Generale a Asociaţiei de Dezvoltare Intercomunitară „Parteneriatul pentru Managementul Deşeurilor - Prahova” împotriva rezilierii Contractului de delegare prin concesiune a gestiunii activităţii de colectare, transport şi transfer a deşeurilor municipale în zonele : 2 Boldeşti-Scăeni şi 6 Valea Doftanei, nr. 1792/E13029 din 13.09.2016, am constatat următoarele :
	- Potrivit art. 89 alin. (4) din Ordonanţa de Urgenţă nr. 57/2019 privind Codul administrativ „prin excepţie de la prevederile art. 240 alin. (2)-(6), personalul de specialitate din cadrul asociaţiilor de dezvoltare intercomunitară sau al structurilor judeţene cu personalitate juridică ale structurilor asociative ori la nivelul structurilor asociative ale autorităţilor administraţiei publice locale recunoscute ca fiind de utilitate publică, care exercită activităţile prevăzute la alin. (3), fundamentează, contrasemnează sau avizează din punct de vedere tehnic, după caz, actele autorităţilor administraţiei publice locale din unităţile administrativ-teritoriale prevăzute la alin. (3)”;
	- ADI Deşeuri Prahova nu a transmis documente din care să reiasă dacă în prezent, potrivit prevederilor contractuale, se impune sau nu rezilierea contractului, astfel că proiectul de hotărâre mai sus menţionat nu este fundamentat.
Faţă de cele de mai sus şi în conformitate cu prevederile art. 243, alin. (1), lit. a) din Ordonanţa de Urgenţă nr. 57/2019 privind Codul administrativ, avizez nefavorabil acest proiect.

